cyanic-selkie/wikianc huggingface dataset:
மாயங் அகர்வால்
பட்டியல் அ
2012 ஆம் ஆண்டில் நடைபெற்ற விஜய் அசாரே கோப்பைத் துடுப்பாட்டத் தொடரில் இவர் கருநாடக மாநிலத் துடுப்பாட்ட அணி சார்பாக விளையாடினார். பெப்ரவரி 23, பெங்களூர் சின்னசுவாமி மைதானத்தில் தமிழ்நாடு மாநிலத் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் அறிமுகமனார். இந்தப் போட்டியில் 12 பந்துகளில் 10 ஓட்டங்களை எடுத்து ஜேசுராஜ் பந்துவீச்சில் ஆட்டமிழந்தார். இந்தப் போட்டியில் தமிழ்நாடு மாநிலத் துடுப்பாட்ட அணி 62 ஓட்டங்களில் வெற்றி பெற்றது. 2019 ஆம் ஆண்டில் நடைபெற்ற விஜய் அசாரே கோப்பைத் துடுப்பாட்டத் தொடரில் இவர் கருநாடக மாநிலத் துடுப்பாட்ட அணி சார்பாக விளையாடினார். அக்டோபர் 23, பெங்களூர் சின்னசுவாமி மைதானத்தில் சத்தீசுகர் மாநிலத் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் 33 பந்துகளில் 47 ஓட்டங்களை எடுத்து ஜேசுராஜ் பந்துவீச்சில் ஆட்டமிழந்தார். இந்தப் போட்டியில் கருநாடக மாநிலத் துடுப்பாட்ட அணி ஒன்பது இலக்குகளால் வெற்றி பெற்றது.
தேர்வுத் துடுப்பாட்டம்
2018 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது .டிசம்பர் 26 மெல்போர்ன் துடுப்பாட்ட அரங்கில்  நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 161 பந்துகளில் 76 ஓட்டங்களை எடுத்து கம்மின்சு பந்துவீச்சில் ஆட்டமிழந்தார். இரண்டாவது ஆட்டப் பகுதியில் 102 பந்துகளில் 42 ஓட்டங்கள் எடுத்து கம்மின்சு பந்துவீச்சில் ஆட்டமிழந்தார். இந்தப் போட்டியில் இந்திய அணி 137 ஓட்டங்களில்  வெற்றி பெற்றது. 2019 ஆம் ஆண்டில் இந்தியத் துடுப்பாட்ட அணி இந்தியாவில் நடைபெற்ற ஐசிசி உலகத் தேர்வுத் துடுப்பாட்ட வாகைத் தொடரில் விளையாடியது .அக்டோபர் 16, ராஞ்சித்  துடுப்பாட்ட அரங்கில்  நடைபெற்ற தென்னாப்பிரிக்கத்  துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியின் முதல் ஆட்டப் பகுதியில் 19 பந்துகளில் 10  ஓட்டங்களை எடுத்து ரபடா பந்துவீச்சில் ஆட்டமிழந்தார். இந்தப் போட்டியில் ஓர் ஆட்டப்பகுதி மற்றும் இந்திய அணி 202 ஓட்டங்களில்  வெற்றி பெற்றது.
மேற்கோள்
பகுப்பு:இந்தியத் துடுப்பாட்டக்காரர்கள் பகுப்பு:1991 பிறப்புகள்
முன்முடுகு வெண்பா
எடுத்துக்காட்டு
கன்னிமுக நன்னிலவு கன்னலித ழின்னிலவு பன்னுநகை வன்னமுலை பன்னிருகை - மன்னவநின் மின்னயிலை யன்னவிழி மின்னலிடை பின்னுசடை அன்னநடை யின்னவறி வாய்.
இந்த வெண்பா செப்பலோசை குன்றாமல் வெண்பாவின் முன்பகுதியும் பின்பகுதியும் முடுகி வந்துள்ளன.
முடுகிசை
கன்னிமுக நன்னிலவு கன்னலித ழின்னிலவு பன்னுநகை வன்னமுலை பன்னிருகை - மன்னவநின் மின்னயிலை யன்னவிழி மின்னலிடை பின்னுசடை அன்னநடை யின்னவறி வாய்.
முடுகிசை என்பது நெடிலெழுத்து வராமல் முடுகி நடப்பது. இந்தப் பாடலில் தடித்த எழுத்துகளில் காட்டப்பட்டுள்ளவை முடுகு ஓசை கொண்டவை. ஏனைய பாடல்களில் முன்னிரண்டு அடிகளில் மட்டும் முடுகிசை உள்ளதையும், வெண்பாவுக்கு உரிய செப்பலோசை குன்றி வருவதையும் விக்கி மூலத்தில் உள்ள பாடல்களில் காணலாம்.
பாடலின் பொருள்
வெங்கடேசு ரெட்டன் என்னும் தலைவன்மீது காதல் கொண்ட தலைவி ஒருத்தி பாடுகிறாள். அவனுக்குத் தன் அழகு இப்பட்டது என்று சொல்லிக்காட்டுகிறாள். இப்படிப்பட்ட என்னை நீ அடைவதற்கு என்ன தயக்கம் என்பது உட்பொருள். என் நெற்றி நல்ல நிலாவின் கன்னிமுகமாக, இளநிலா முகமாக, பிறைநிலா முகமாக இருப்பதைப் பார். என் இதழ் கன்னல் (கரும்பு) நிலவாக இருப்பதைப் பார். நான் பன்னுகின்ற புன்னகையைப் பார். அழகிய வன்னம் கொண்டு என் முலையைப் பார். நீ பன்னிரண்டு கைகளை உடைய முருக மன்னவனாகவே இருக்கிறாயே. உன் கையில் மின்னும் அயில் (வேல்) இருக்கிறது என்கிறாயா? அந்த வேல் போன்ற கண் என்னிடம் இருக்கிறதே. மின்னல் போல் ஒசியும் இடை இருக்கிறதே. பின்னிய சடை இருக்கிறதே. அன்னம் போன்ற நடை இருக்கிறதே. இன்ன பல என்னிடம் இருப்பதை நீ அறிவாயே. – என்கிறாள்.
லோங்டிங் மாவட்டம்
லோங்டிங் (Longding) அருணாசலப் பிரதேசத்தில் அமைந்த்துள்ள 17 மாவட்டங்களிலும் ஒன்றாகும். இதுவே அருணாச்சலப் பிரதேசத்தில் அண்மையில் உருவாக்கப்பட்ட மாவட்டம் ஆகும். திரப் மாவட்டத்தின் தென் பகுதியில் இருந்து பிரிந்த பின்னரே இது மாவட்டம் ஆகியது. இதன் கிழக்கெல்லைப் பிரதேசமே மியான்மார் ஆகும். இதன் தெற்கு, மேற்கு எல்லைகளாக நாகாலாந்து அமைந்துள்ளது அத்துடன் இது பிரிந்து வந்த திரப் மாவட்டமே இதன் வடக்கெல்லை ஆகும்.
வரலாறு
வரலாற்று ரீதியாக வஞ்சோ மக்களே (Wancho people) இங்கு குடிபெயர்ந்து வாழ்ந்து வந்துள்ளனர். அவர்கள் நாகா மக்களைப் போன்றவர்கள் அல்லது அவர்களுக்கு ஒப்பானவர்கள். படுக்கை தயாரித்தல், துப்பாக்கி தயாரித்தல், மர வேலைப்பாடுகள் போன்றவற்றில் இவர்கள் கைதேர்ந்தவர்கள். அருணாசலப் பிரதேசத்தில் பின்தங்கிய மாவட்டங்களில் இதுவும் ஒன்றாகும்.
பிரிவுகள்
லோங்டிங் மாவட்டத்தில் ஆறு உட்பிரிவுகள் உள்ளன: லோங்டிங், கனுபரி, பொங்சோ, வக்கா, புமா, லோனா.
மேற்கோள்கள்
பகுப்பு:லோங்டிங் மாவட்டம் பகுப்பு:அருணாசலப் பிரதேச மாவட்டங்கள்
வெள்ளைக்கண் வைரி
வெள்ளைக்கண் வைரி (White-eyed Buzzard, Butastur teesa) ஊன் உண்ணிப் பறவையில் வைரி என்ற பிரிவைச்சார்ந்த பறவையாகும். இதன் நடுத்தர உடல்வாகுவைக் கொண்ட இப்பறவையின் குடும்பப்பெயர் அசிப்பிட்ரினே என்பதாகும். இதன் வாழிவிடம் பொதுவாக தெற்கு ஆசியா பகுதியில் அமைந்துள்ள நாடுகள் ஆகும். இப்பறவையில் முதிர்ந்த பறவை சிவந்த நிறத்துடனும், தனித்துவமான வெள்ளை கருவிழியுடன் இதன் தலைப்பகுதி பழுப்பு நிறத்துடன் காணப்படுகிறது. இப்பறவைகள் இனப்பெருக்க காலங்களில் உயரமாகப் பறந்து தனித்துவமான ஒலி எழுப்பி தனது இணையைக் கவருகிறது. இப்பறவை சிறிய பூச்சிகள் எலிகள் போன்றவற்றை உணவாக உட்கொள்கிறது.
விவரணை
மெலிதாகவும் வெள்ளை கருவிழிகொண்டும் இப்பறவையை எளிதில் வேறுபடுத்திக் கண்டுவிட முடியும். தலையில் பின்பகுதியில் வெள்ளை நிற புள்ளிகள் காணப்படும், சில நேரங்களில் புள்ளிகள் முதுகுப்பகுதி வரை இருக்கும். ஆனால் ரஸ்யா பகுதிகளில் காணப்படும் சாம்பல் முகம் பருந்துக்கும் இதற்கும் குழப்பம் ஏற்படலாம்.
பரவல்
தெற்கு ஆசியாப்பகுதியில் கானப்படும் பறவையாக இருந்தாலும் இமயமலைப் பகுதிகளில் 1000 மீற்றர்களுக்கு மேல் காணப்படுகிறது. மேலும் பாகிஸ்தான், நேபாளம், வங்காளம், மியான்மர், இந்தோனேசியா போன்ற நாடுகளிலும் காணப்படுகிறது. அந்தமான் மற்றும் இலங்கைப் பகுதிகளில் இப்பறவையைப் பார்க்க முடிவதில்லை. இதன் இனப்பெருக்கத்தை திறந்த காட்டுப்பகுதி, உலர் நிலங்கள் போன்றவற்றில் வைத்துக்கொள்கிறது. ஒரு சில இடங்களில் ஏறாலமாகவும், சில இடங்களில் குறைவாகவும் காணப்படுகிறது. 1950 ஆண்டு எடுக்கப்பட்ட கணக்கெடுப்பின் படி டெல்லியைச்சுற்றி 50,000 கிலோ மீற்றர்களுக்குள் 5,000 பறவைகள் காணப்பட்டதாக குறிப்பிடப்பட்டுள்ளது.
வெளி இணைப்புகள்
பகுப்பு:இந்தியப் பறவைகள் பகுப்பு:நேபாளப் பறவைகள் பகுப்பு:பாக்கித்தானியப் பறவைகள் பகுப்பு:மத்திய கிழக்குப் பறவைகள்
அடையாறு நூலகம் மற்றும் ஆய்வு மையம்
அடையாறு நூலகம் மற்றும் ஆய்வு மையம் (Adyar Library and Research Centre) 1886-ஆம் ஆண்டில் பிரம்மஞானியான என்றி சிடீல் ஓல்காட் என்பவரால் நிறுவப்பட்டது. இந்த நூலகம் சென்னைக்கு அருகிலுள்ள அடையாறு பகுதியில் உள்ள பிரம்மஞான சபை வளாகத்தில் அமைந்துள்ளது.
வரலாறு
ஹென்றி ஸ்டீல் ஓல்காட் டிசம்பர் 1886-ஆம் நாளன்று "நூலக ஓல்காட்" என்பதை நிறுவினார். ஓல்காட்டின் சிறிய தனியார் சேகரிப்புகளில். 24 மொழிகளில் அமைந்த தோராயமாக 200 நூல்கள் நூலகத்தின் மையமாக இருந்தன. ஆசியாவில் தனது பயணத்தின்போது, ஓல்காட் நூலகத்திற்காக அதிகமான நூல்களைப் பெற்றார். அவற்றில் பெரும்பாலான நூல்கள் அரிய நூல்கள் ஆகும். 1907-இல் ஓல்காட் இறந்த பிறகு, நூலகம் மற்ற தத்துவவாதிகளால் தொடர்ந்து நடத்தப்பட்டது. தற்போது இந்த நூலகத்தில் தோராயமாக 250,000 நூல்கள் மற்றும் 20,000 பனை ஓலைகள் உள்ளன. இந்த நூலகம் தற்போது உலகின் மிக முக்கியமான ஓரியண்டலிஸ்ட் நூலகங்களில் ஒன்றாகக் கருதப்படுகிறது.
இந்த நூலகம் முதலில் பிரம்மஞான சபையின் தலைமைச் செயலகத்திற்குள் அமைந்திருந்தது. 1966-ஆம் ஆண்டில் இஃது ஒரு தனி கட்டடமான அடையாறு நூலகக் கட்டடம் என்ற கட்டடத்திற்கு இடம் மாற்றம் செய்யப்பட்டது. பழைய நூல்கள் மற்றும் கையெழுத்துப் பிரதிகளைக் கொண்ட பொது அருங்காட்சியகமும் இதில் உள்ளன. அடையாறு நூலகம் சென்னைப் பல்கலைக்கழகத்தின் சமஸ்கிருதம் மற்றும் இந்தியவியல் ஆகிய துறையில் முதுகலை பயின்று வருகின்ற மாணவர்களால் பயன்படுத்தப்பட்டு வருகிறது. 1990-ஆம் ஆண்டில், ஆஸ்திரேலியாவைச் சேர்ந்த கொடையாளரான  எலிஸ்டன் காம்ப்பெல் (1891 - 1990) அடையாறு நூலகத்திற்கு மேலும் நிதி அளித்தார். மற்றும் ஆஸ்திரேலியாவில் உள்ள சிட்னி நகரில் காம்ப்பெல் பிரம்மஞான ஆய்வு நூலகத்தை நிறுவினார்.
சிகாகோ பல்கலைக்கழகம் அடையாறு நூலகத்தில் உள்ள பழைய படைப்புகளை நவீன நுட்பங்களைக் கொண்டு பாதுகாக்க முயற்சியினை மேற்கொண்டு வருகிறது.
சிறப்பு
அடையாறு நூலகம் மற்றும் ஆய்வு மையம் அதன் உறுப்பினர்களுக்கும், பொதுமக்களுக்கும் பல சேவைகளைச் செய்து வருகிறது. உலகில் காணப்படுகின்ற ஓரியண்டல் நூலகங்களில் இந்த நூலகம் மிகவும் முக்கியமானதாகக் கருதப்படுகிறது. கிழக்கத்திய நாகரிகம், தத்துவம், சமயம் உள்ளிட்ட துறைகளில் ஆய்வினை மேற்கொண்டு வருகிறது. மேலும் பல நூல்களையும் வெளியிட்டு வருகிறது. இங்கு 2,50,000 அச்சிட்ட தொகுப்புகளும் 20,000 பனை ஓலைச் சுவடிகளும் உள்ளன. இவை இந்தியா, இலங்கை, சீனா மற்றும் பிற நாடுகளைச் சேர்ந்தவையாக உள்ளன. இவற்றுள் சில நூல்களும் சுவடிகளும் பொதுமக்களின் பார்வைக்காகக் காட்சிக்கு வைக்கப்பட்டுள்ளன. இங்குள்ள அச்சிடப்பட்ட நூல்களில் அரிய வகையிலான இந்தியவியல் துறையில் உள்ள நூல்களும் அடங்கும். சமயங்கள், தத்துவங்கள், பண்பாடுகள் ஆகியவற்றினைக் கொண்டு அமைந்த மிகவும் சிறப்பான தொகுப்புகளும் இங்குக் காணப்படுகின்றன. சீனாவின் திரிபிடகங்கள், திபெத் நாட்டின் கஞ்சுர் மற்றும் தஞ்சுர், இலத்தீனில் அரிய நூல்களின் தொகுப்புகள், பிற மொழிகளிலும் அரிய நூல் தொகுப்புகள், மிகவும் முக்கிய ஆய்வு நூல்களின் முக்கியமான தொகுப்புகள் இங்கு உள்ளன. இவை அனைத்தும் இந்நூலகத்தின் மதிப்புமிக்க சொத்தாக உள்ளன. இந்த நூலகம் தற்போது பல நாடுகளிலிருந்து தோராயமாக 225 இதழ்களைப் பெற்று வருகிறது. அரிய, இதுவரை பதிப்பிக்கப்படாத பல நூல்கள் தற்போது இங்கு அச்சு வடிவம் பெற்றுள்ளன. அதிக எண்ணிக்கையிலான பண்டிதர்களும், ஆய்வாளர்களும் இந்தப் பணியினை மேற்கொண்டு வருகின்றார்கள்.
மேலும் காண்க
பகுப்பு:சென்னை நூலகங்கள் பகுப்பு:பிரம்மஞானம்
குர்கஞ்ச் முற்றுகை
குர்கஞ்ச் முற்றுகை என்பது கி. பி. 1221ஆம் ஆண்டு நடைபெற்ற ஒரு முற்றுகைப் போராகும். மங்கோலியர்கள் குவாரசமியப் பேரரசு மீது படையெடுத்ததன் ஒரு பகுதியாக இம்முற்றுகை நடைபெற்றது. இரண்டாம் அலாவுதீன் முகம்மதுவால் ஆளப்பட்ட குவாரசமியப் பேரரசின் மீது மங்கோலியப் பேரரசைத் தோற்றுவித்த செங்கிஸ் கான் பலமுனைத் தாக்குதல் நடத்தினார். புகாரா மற்றும் சமர்கந்து ஆகிய பெரிய நகரங்களைக் கைப்பற்றிய பிறகு, சிறந்த திட்டமிடல் மற்றும் படை நகர்த்தல் ஆகியவற்றின் மூலம் கானின் இராணுவம் எல்லைப் பட்டணமான ஒற்றாரைச் சீக்கிரமே கைப்பற்றியது.
செங்கிஸ் தன் மகன்கள் சூச்சி மற்றும் சகத்தாய் தலைமையில் வடமேற்கு திசையில் குவாரசமியப் பேரரசின் முன்னாள் தலைநகரான குர்கஞ்சை நோக்கி முற்றுகையிடுவதற்காக ஒரு சிறப்புப் பணிக்குரிய படைப்பிரிவை அனுப்பினார். ஆமூ தாரியா ஆற்றின் கழிமுகத்தில் சதுப்பு நிலத்தில் இந்த செல்வச் செழிப்புமிக்க நகரம் அமைந்திருந்தது. இதன் காரணமாகத் தாக்குதல் நடத்துவது என்பது இயலாத காரியமாக இருந்தது. தலைமை தாங்கிய இரு சகோதரர்களுக்கிடையே ஏற்பட்ட கருத்து வேறுபாட்டால் முற்றுகை நடத்துவது என்பது மேலும் கடினமானது. இறுதியாகத் தன் மூன்றாவது மகன் ஒகோடியை இம்முற்றுகைக்குத் தலைமை தாங்கச் செங்கிஸ் கான் அனுப்பினார்.
இறுதியாக நகரமானது கைப்பற்றப்பட்ட போது நிர்மூலமாக்கப்பட்டது. மனித வரலாற்றில் குருதி தோய்ந்த படு கொலைகளில் ஒன்றாக இது கருதப்படுகிறது.
உசாத்துணை
பகுப்பு:மங்கோலியப் பேரரசு ஈடுபட்ட போர்கள் பகுப்பு:1221
கூசுத்தாவ் விலெம் வொன் இமோவ்
கூசுத்தாவ் விலெம் வொன் இமோவ் (Gustaaf Willem van Imhoff, ஆகத்து 8, 1705 - நவம்பர் 1, 1750) இலங்கையின் ஒல்லாந்தர் ஆளுகைக்கு உட்பட்ட பகுதிகளின் ஆளுநராகவும், பின்னர் ஒல்லாந்தக் கிழக்கிந்தியக் கம்பனியின் ஒல்லாந்தக் கிழக்கிந்தியப் பகுதிகளின் ஆளுநராகவும் பதவி வகித்தவர்.
இளமைக் காலம்
வொன் இமோவ், கிழக்குப் பிரிசிய (East Frisian) உயர் குடியில் பிறந்தவர். இவரது தந்தை பிரைகர் வொன் இமோவ், செருமனி - ஒல்லாந்த எல்லையில் இருந்து சில கிலோமீட்டர்கள் தூரத்தில் செருமனிக்குள் அமைந்திருந்த லியர் (Leer) என்னும் நகரத்தைச் சேர்ந்தவர். 1725 ஆம் ஆண்டில், வொன் இமோவ், அக்காலத்தில் ஒல்லாந்தக் கிழக்கிந்தியப் பகுதிகளின் தலைநகரமாக இருந்த பத்தேவியாவில், ஒல்லாந்தக் கிழக்கிந்தியக் கம்பனியின் பணியில் சேர்ந்துகொண்டார். அவர் அங்கே பல பதவி உயர்வுகளைப் பெற்று உயர் பதவிகளியும் வகித்தார். 1736 சூலை 23 ஆம் தேதி ஒல்லாந்தரின் கட்டுப்பாட்டுக்குள் இருந்த இலங்கையின் ஆளுனராகப் பதவியேற்றார்.
இலங்கையில் வொன் இமோவ்
வொன் இமோவுக்கு முன்னிருந்த ஆளுனர்கள் சிலரதும், பத்தேவியாவில் இருந்த உயர் ஆளுனர் சபையினரதும் பிழையான பல நடவடிக்கைகள் காரணமாக ஒல்லாந்தர் இலங்கையில் பல பிரச்சினைகளுக்கு முகம் கொடுக்கவேண்டி இருந்தது. இவருக்கு முன் கடைசியாக இருந்த ஆளுனர், பிரச்சினைகளைச் சமாளிக்க முடியாதவராக இருந்ததாலேயே வொன் இமோவ் இலங்கைக்கு அனுப்பப்பட்டார். இவ்வாறான சூழலில் முறையாகச் செயல்படக்கூடிய தகுதியும், திறமையும் வொன் இமோவுக்கு இருப்பதாக ஆளுனர் சபையினர் கருதினர்.
இலங்கையின் மையப் பகுதியில் அமைந்திருந்த கண்டி அரசுக்கும் ஒல்லாந்தருக்கும் இடையே இருந்த பகையுணர்ச்சி, கடுமையான வரி விதிப்புகளினால் மக்களிடையே நிலவிய அதிருப்தி, அடிக்கடி ஏற்பட்ட உள்நாட்டுக் குழப்பங்கள் என்பன இலங்கையில் ஒல்லாந்தர் எதிர் நோக்கிய முக்கிய பிரச்சினைகளாக இருந்தன. வொன் இமோவ் பிரச்சினைகளைத் தெளிவாக ஆய்வு செய்து அவற்றைத் தீர்ப்பதற்கான தனது முன்மொழிவுகள் குறித்தும் பத்தேவியாவில் இருந்த தனது மேலதிகாரிகளுடன் கலந்துரையாடினார். கண்டி அரசைப் பகைத்துக் கொள்ளாமல் நல்லுறவைப் பேணுவதற்கான வழிமுறைகளை அவர்கள் முன் வைத்தார். எனினும், இவரது கோரிக்கைகளை ஆளுனர் சபை முழுமையாக ஏற்றுக்கொள்ளவில்லை. அரைகுறையான தீர்வுகளுக்குக் கண்டியரசும் உடன்படவில்லை. பின்னர் படையெடுப்பின் மூலம் கண்டியரசை வழிக்குக் கொண்டுவரும் அணுகுமுறை குறித்தும் இவர் முன்வைத்த ஆலோசனைகள் ஏற்றுக்கொள்ளப்படவில்லை. இவ்வாறு இரண்டாண்டு காலம் இவரெடுத்த முயற்சிகள் எதுவுமே பயனளிக்காமல் போனது. இதனால் தனது ஆட்சியின் இறுதியாண்டில், பிரச்சினைகளை அவ்வப்போதைய நிலைமைகளுக்கு ஏற்றபடி கையாள வேண்டிய நிலை ஏற்பட்டது. 1740 ஆம் ஆண்டு மார்ச்சில் இலங்கையில் இவரது பதவிக்காலம் முடிவடைந்ததும் பத்தேவியாவுக்குத் திரும்பினார்.
எனினும் இவரது ஆட்சிக் காலத்தில் பல சீர்திருத்தங்களை அறிமுகப் படுத்தியதுடன், மக்களையும் நல்ல முறையில் நடத்த நடவடிக்கைகளை எடுத்தார். இலங்கையின் மக்களை நல்ல முறையில் நடத்தினால் கம்பனியின் வருமானம் பாதிக்கப்படு என்ற சிலரது கருத்தை இமோவ் ஏற்றுக்கொள்ளவில்லை. சில ஒல்லாந்த அதிகாரிகள் நடந்து கொள்ளும் முறையினாலும், மக்கள் மீது ஒடுக்குமுறை நடவடிக்கைகளை மேற்கொள்வதாலும் கம்பனியைக் கெடுத்து வருவதாக அவர் கருதினார். கணக்குகள் ஒழுங்காக வைக்கப்படாததையும், நண்பர்களையும் வேண்டியவர்களையும் திருப்தி செய்வதற்காகச் சில அதிகாரிகள் தேவைக்கு அதிகமாக ஊழியர்களைப் பதவியில் அமர்த்தியிருப்பதையும் அவர் கண்டறிந்தார். இவ்விடயங்களில் பல சீர் திருத்தங்களை இமோவ் நடைமுறைக்குக் கொண்டுவந்தார். வரிகளை அறவிடுவதில் ஒடுக்குமுறை பயன்படுத்தப்படாமல் இருக்கும்படியும் அவர் கவனித்துக் கொண்டார்.
இலங்கை, இலங்கை இந்தியத் துறைமுகங்களிடையே தனிப்பட்டவர்களும் வணிக நடவடிக்கைகளில் ஈடுபட அனுமதித்தார். ஏற்றுமதி, இறக்குமதிகளுக்கு வரிகளை விதித்ததின் மூலம் கம்பனியின் வருமானத்தை அதிகரிக்க நடவடிக்கை எடுத்தார். நீதித்துறை பக்கச்சார்பின்றி நியாயமாக இருப்பதை உறுதிப்படுத்த நடவடிக்கைகளை எடுத்தார். வேளாண்மை, கல்வி போன்ற துறைகளிலும் கவனம் செலுத்தினார். 1737 ஆம் ஆண்டில் இலங்கையின் முதலாவது அச்சுக்கூடம் இவர் காலத்திலேயே நிறுவப்பட்டது.
ஒல்லாந்தக் கிழக்கிந்தியப் பகுதிகளின் ஆளுனர் நாயகம்
பத்தேவியாவில் நிலைமை மோசமாக இருந்தது. பத்தேவியாவைச் சுற்றிலும் சீனர்கள் அளவுக்கு அதிகமாக இருப்பதாக ஒல்லாந்த ஆளுனர் நாயகமான அட்ரியான் வல்கனியர் கருதினார். அதனால் அவர்களை இலங்கைக்கோ அல்லது தென்னாப்பிரிக்காவின் கேப் குடியேற்றப் பகுதிக்கோ அனுப்ப அவர் முயன்றார். இதனால் சீனர்கள் ஒல்லாந்தக் கிழக்கிந்தியக் கம்பனிக்கு எதிராகக் குழப்பம் விளைவித்தனர். வல்கனியர் இக் குழப்பத்தை அடக்கும் முயற்சியில் 5000 சீனர்களைக் கொன்றார். வொன் இமாவ் இக் கொடூரமான கொள்கையை எதிர்த்தார். இதனால், இமாவ் கைது செய்யப்பட்டு நெதர்லாந்துக்கு நாடுகடத்தப்பட்டார். இமாவ் நெதர்லாந்தை அடைந்ததும், "பதினேழு பிரபுக்கள்" எனப்பட்ட ஒல்லாந்தக் கிழக்கிந்தியக் கம்பனியின் உயர் குழுவினர் வொன் இமாவை ஒல்லாந்தக் கிழக்கிந்தியப் பகுதிகளுக்கான ஆளுனர் நாயகமாக நியமித்து பத்தேவியாவுக்கே அனுப்பினர்.
பத்தேவியாவுக்குச் செல்லும் வழியில் வொன் இமோவ் கேப் குயேற்றப்பகுதியில் இருந்த கேப் டவுன் ஒல்லாந்தக் குடியேற்றத்துக்குச் சென்றார். அங்கே மக்கள் நாட்டின் உட் பகுதிகளுக்கு இடம் பெயர்ந்து செல்வதையும், ஒல்லாந்தக் கிழக்கிந்தியக் கம்பனியுடன் தொடர்புகளை இழந்து வருவதையும் கவனித்தார். புரட்டசுத்தாந்திய திருச்சபையினர் அங்கே கல்வியை மேம்படுத்த முயற்சிக்க வேண்டும் என ஆலோசனை கூறினார்.
இமோவ் 1743 ஆம் ஆண்டு மே மாதத்தில் பத்தேவியாவில் ஆளுனர் நாயகமாகப் பதவி ஏற்றபோது போர் நடைபெற்றுக்கொண்டிருந்தது. பத்தேவியாவில் முன்னைய ஆளுனர் நாயகம் அட்ரியான் வல்கனியரின் நடவடிக்கைகளால் ஏற்பட்ட குழப்பநிலையைச் சாதகமாக்கிக் கொண்டு ஜாவா இளவரசர்கள் ஒல்லாந்தக் கிழக்கிந்தியக் கம்பனிக்கு எதிராகப் போர் தொடுத்திருந்தனர். இமோவ், அமைதி ஏற்படுத்துவதில் வெற்றி பெற்றதுடன், பல சீர் திருத்தங்களையும் நடைமுறைப் படுத்தினார். இவர் ஒரு லத்தீன் பாடசாலை, ஒல்லாந்தக் கிழக்கிந்தியப் பகுதிகளின் முதல் அஞ்சல் அலுவலகம், ஒரு மருத்துவ நிலையம், ஒரு செய்தித்தாள் என்பவற்றையும் நிறுவினார். இவர் பியூட்டன்சோர்க் என்னும் நகரத்தை நிறுவியதுடன், கஞ்சா வணிகத்தையும் ஒடுக்கினார். 1746 ஆம் ஆண்டில் கம்பனியின் சொத்துக்களைப் பார்வையிடுவதற்காக ஜாவாவில் சுற்றுப் பயணம் மேற்கொண்டதுடன், பல அமைப்புசார்ந்த சீர்திருத்தங்களையும் ஏற்படுத்தினார். இவரது காலத்தில் 600,000 டச்சு புளோரீன் பெறுமதியான ஆறு தொன்கள் வெள்ளியுடன் பத்தேவியாத் துறைமுகத்தில் நின்ற ஒல்லாந்தக் கப்பல் ஒன்று மின்னல் தாக்குதலுக்கு உள்ளானதில் வெடித்துச் சிதறியது.
இமோவின் முற்போக்கான கொள்கைகள் அவருக்குப் பல எதிரிகளை உருவாக்கின. இவர் இராசதந்திர முயற்சிகளில் நம்பிக்கை கொண்டிருந்ததும், உள்ளூர் வழக்காறுகளை மதியாத தன்மையும், ஜாவா வாரிசுரிமைக்கான மூன்றாவது போரை உருவாக்கின. இவரது எதிரிகள் இவரைச் சிக்கலான நிலைமைக்குக் கொண்டுவந்தமையால், இவர் தனது பதவியை விட்டு விலக விரும்பினார். ஆனாலும் ஒல்லாந்து கிழக்கிந்தியக் கம்பனி இத ஏற்றுக்கொள்ளவில்லை. இதனால் 1750 ஆம் ஆண்டில் இறக்கும்வரை இமோவ் இப் பதவியில் இருக்கவேண்டியது ஆயிற்று.
உசாத்துணைகள்
பகுப்பு:இலங்கையின் ஒல்லாந்த ஆளுநர்கள் பகுப்பு:டச்சுக் கிழக்கிந்தியப் பகுதிகளின் ஆளுனர்கள் பகுப்பு:1705 பிறப்புகள் பகுப்பு:1750 இறப்புகள்
இந்தியாவின் மாணவர்களின் இஸ்லாமிய இயக்கம்
இந்தியாவின் மாணவர்களின் இஸ்லாமிய இயக்கம் (Students' Islamic Movement of India) அல்லது சிமி (SIMI) 1977இல் அலிகர், உத்தரப் பிரதேசத்தில் தொடங்கப்பட்ட இஸ்லாமிய அமைப்பு ஆகும். இந்தியாவை மேற்கின் செல்வாக்கத்திலிருந்து விடுதலை செய்து இஸ்லாமிய சமூகத்தை படைப்பு இந்த இயக்கத்தின் நோக்கம் ஆகும். இந்திய அரசு இவ்வியக்கத்தை தீவிரவாத இயக்கம் என்று குறிப்பிட்டு 2002இல் தடை செய்துள்ளது. இவ்வியக்கம் அல் கைதாவை சேர்ந்து இருக்கிறது என்று இந்திய அரசு நம்புகிறது.
2008இல் சிமி இந்தியன் முஜாகிதீன் என்று பெயர் மாற்றியுள்ளது என்று இந்திய அறிவு மையம் (National Inteligence Agency (NIA) கூறியுள்ளது . இந்திய முஜாஹிதீன் இயக்கம் 2008இல் ஜெய்ப்பூர், பெங்களூர், அகமதாபாத் ஆகிய நகரங்கள் மீது தாக்குதல் செய்தது என்று கூறியுள்ளது.
எளிய பிணைய மேலாண்மை வரைமுறை
எளிய பிணைய மேலாண்மை வரைமுறை (SNMP ) என்பது UDP-சார்ந்த பிணைய வரைமுறை ஆகும். இது பெரும்பாலும் ஆணை நிர்வகிப்பு சார்ந்த கவனிக்கும் நிலைக்கான பிணைய-இணைக்கப்பட்ட கருவிகளைக் கண்காணிப்பதற்காக பிணைய மேலாண்மை அமைப்புகளில் பயன்படுத்தப்படுகிறது. SNMP ஆனது இணையப் பொறியியப் பணி அதிகாரத்தினால் (IETF) வரையறுக்கப்பட்டதாக இணைய வரைமுறைத் தொகுதியின் பாகமாக இருக்கிறது. இது பயன்பாட்டு அடுக்கு வரைமுறை, தரவுத்தள ஸ்கீமா மற்றும் தரவுப் பொருட்களின் தொகுப்பு ஆகியவை உள்ளிட்ட பிணைய மேலாண்மைக்கான தரநிலைகளின் தொகுப்பைக் கொண்டிருக்கிறது.
அமைப்பு அமைவடிவத்தை விவரிக்கும் நிர்வகிக்கப்பட்ட அமைப்புகளின் மீதான மாறிகளின் வடிவத்தில் மேலாண்மைத் தரவை SNMP வெளிப்படுத்துகிறது. இந்த மாறிகள் பின்னர் நிர்வகிக்கப்பட்ட பயன்பாடுகளின் மூலமாக வரிசைப்படுத்தப்படுகிறது (மற்றும் சிலநேரங்களில் தொகுக்கப்படுகிறது).
மேல்நோக்குப்பார்வை மற்றும் அடிப்படை உத்திகள்
முக்கியமாக SNMP ஏஜென்ட்டுகள் நிர்வகிக்கப்பட்ட அமைப்புகளில் (ஸ்லேவ்ஸ்) மேலாண்மைத் தரவை மாறியாக வெளிப்படுத்துகின்றன (எடுத்துக்காட்டாக "இலவச நினைவகம்", "அமைப்புப் பெயர்", "இயங்கும் செயல்பாடுகளின் எண்ணிக்கை", "விருப்பிருப்பு ரூட்"). ஆனால் வரைமுறை, மாற்றம் செய்தல் மற்றும் புதிய அமைவடிவங்களைப் பயன்படுத்துதல் போன்ற இயக்க மேலாண்மைப் பணிகளையும் அனுமதிக்கிறது. நிர்வகிக்கும் அமைப்பு (மாஸ்டர்),   மற்றும்   வரைமுறை செயல்பாடுகளின் மூலமாக தகவலைப் பெறலாம் அல்லது ஏஜன்ட் (ஸ்லேவில் இருப்பது)   அல்லது   வரைமுறை செயல்பாடுகளைப் பயன்படுத்தி கேள்வியேதுமின்றி தரவை அனுப்பும். SNMPv3 INFORM செய்திகள் மதிப்புமிக்கவை, ஏனெனில் அவை மேலாண்மை அமைப்பின் மூலமாக அங்கீகரிக்கப்பட்ட தரவுக்கான நம்பத்தக்க வழியை வழங்குகின்றன. அவை முக்கியமானவை ஏனெனில் SNMP ஒரு UDP-சார்ந்த வரைமுறை ஆகும். மேலாண்மை அமைப்புகள், அமைப்பை விழிப்பாக நிர்வகிப்பதற்கான  வரைமுறை செயல்பாட்டின் மூலமாக அமைவடிவு புதுப்பித்தல்களையும் அல்லது கட்டுப்படுத்தும் கோரிக்கைகளையும் அனுப்பலாம். அமைவடிவம் மற்றும் கட்டுப்பாட்டு செயல்பாடுகள், பிணைய உள்கட்டமைப்புக்கு மாற்றங்கள் தேவையாக இருக்கும் போது மட்டுமே பயன்படுத்தப்படுகின்றன. கண்காணிப்புச் செயல்பாடுகள் பொதுவாக வழக்கமாகச் செயல்படுத்தும் அடிப்படையில் செய்யப்படுகின்றன.
SNMP வழியாக அணுகக்கூடிய மாறிகள் படிநிலையில் சீரமைக்கப்படுகின்றன. இந்தப் படிநிலைகள் மற்றும் மற்ற மெட்டாடேட்டா (மாறியின் வகை மற்றும் விவரிப்பு போன்றவை) ஆகியவை மேலாண்மைத் தகவல் தளத்தினால் (MIBs) வரையறுக்கப்படுகின்றன.
SNMP வரைமுறை, இணைய வரைமுறைத் தொகுதியின் பயன்பாட்டு அடுக்கில் இயக்கப்படுகிறது (OSI மாதிரியில் 7 ஆம் அடுக்கு). பொதுவாக SNMP, ஏஜன்ட்டுக்காக 161 மற்றும் மேலாளருக்காக 162 ஆகிய UDP போர்ட்டுகளைப் பயன்படுத்துகிறது. மேலாளர் ஏதேனும் ஒரு கிடைக்கக்கூடிய மூலப்போர்ட்டில் இருந்து கோரிக்கைகளை ஏஜன்ட்டின் 161 போர்ட்டுக்கு (இலக்கு போர்ட்) அனுப்பலாம். அந்த ஏஜன்ட் பதிலைத் திரும்ப மூலப்போர்ட்டுக்கு அனுப்பும். மேலாளர் வழக்கமாக போர்ட் 162 இல் இருந்து அறிவிப்புக்களைப் (TRAPகள் மற்றும் INFORMகள்) பெறும். ஏஜன்ட் ஏதேனும் ஒரு கிடைக்கக்கூடிய போர்ட்டில் இருந்து அறிவிப்புக்களை உருவாக்கலாம்.
அடிப்படைப் பாகங்கள்
SNMP-நிர்வகிக்கப்பட்ட பிணையம் பின்வரும் மூன்று அடிப்படைப் பாகங்களை உள்ளடக்கியதாயிருக்கிறது:
நிர்வகிக்கப்பட்ட கருவி என்பது நோட்-சார்ந்தத் தகவலுக்கு ஒற்றைத்திசை (ரீட்-ஒன்லி) அல்லது இருதிசை அணுகலை அனுமதிக்கும் SNMP இடைமுகத்தைச் செயல்படுத்தும் பிணைய நோடாக இருக்கிறது. நிர்வகிக்கப்பட்ட கருவிகள் NMSகளுடன் நோட்-சார்ந்த தகவலைப் பரிமாறிக் கொள்கின்றன. சிலநேரங்களில் பிணைய மூலகங்களை அழைக்கும், இந்த நிர்வகிக்கப்பட்ட கருவிகள், ரவுட்டர்கள், அணுகல் சர்வர்கள், சுவிட்சுகள், பிரிட்ஜுகள், ஹப்புகள், IP தொலைபேசிகள், IP வீடியோ கேமராக்கள், கணினி ஹோஸ்ட்டுகள் மற்றும் பிரிண்டர்கள் உள்ளிட்ட ஆனால் இவை மட்டுமேயல்லாத கருவியின் எந்த வகையாகவும் இருக்கலாம்.
ஒரு ஏஜன்ட் ஆனது நிர்வகிக்கப்பட்ட கருவியில் இருக்கும் பிணைய-மேலாண்மை மென்பொருள் உருமாதிரி ஆகும். ஒரு ஏஜன்ட் மேலாண்மைத் தகவலின் குறிப்பிட்ட இடத்துக்குரிய அறிவைக் கொண்டதாக இருக்கும், மேலும் அந்தத் தகவலை SNMP சார்ந்த வடிவத்தில் இருந்து அல்லது வடிவத்திற்கு மாற்றுகிறது.
பிணைய மேலாண்மை அமைப்பு (NMS), நிர்வகிக்கப்பட்ட கருவிகளைக் கண்காணிக்கும் மற்றும் கட்டுப்படுத்தும் பயன்பாடுகளைச் செயல்படுத்தும். NMSகள் பிணைய மேலாண்மைக்குத் தேவையான திரளான செயல்பாட்டு மற்றும் நினைவக வளங்களை வழங்குகின்றன. ஒன்று அல்லது பல NMSகள் ஒரு நிர்வகிக்கப்பட்ட பிணையத்தில் இருக்கலாம்.
இணைய மேலாண்மை மாதிரி
SNMP இணைய பிணைய மேலாண்மைக் கட்டமைப்பின் ஒரு பகுதியாகும். இந்தக் கட்டமைப்பு பல உட்பொருட்களின் இடைவினையைச் சார்ந்திருக்கிறது. அவை பின்வரும் பகுதிகளில் விவரிக்கப்பட்டிருக்கின்றன.
இணைய RFCக்கள் மற்றும் மற்ற ஆவணங்களில் குறிப்பிடப்படுவதாக, பிணைய மேலாண்மை அமைப்பு பின்வருவனவற்றை உள்ளடக்கியிருக்கிறது:
மேலாண்மைத் தகவல் தளம் (MIB)
SNMP, எந்தத் தகவலை (எந்த மாறியை) நிர்வகிக்கப்பட்ட அமைப்பு வழங்க வேண்டும் எனத் தனக்குள் வரையறுத்துக் கொள்வதில்லை. மாறாக SNMP ஒரு நீளக்கூடிய வடிவமைப்பைப் பயன்படுத்துகிறது. அங்கு கிடைக்கக்கூடிய தகவல், மேலாண்மைத் தகவல் தளங்களால் (MIB க்கள்) வரையறுக்கப்படுகின்றன. MIBக்கள் கருவியின் உபஅமைப்பின் மேலாண்மைத் தரவின் கட்டமைப்பை விவரிக்கின்றன; அவை பொருள் அடையாளக்காட்டிகள் (OID ) கொண்ட படிநிலைசார் நேம்ஸ்பேஸைப் பயன்படுத்துகின்றன. ஒவ்வொரு OIDயும் SNMP வழியாக படிக்க முடியக்கூடிய அல்லது அமைக்க முடியக்கூடிய மாறியைக் கண்டறிகின்றன. MIBக்கள் ASN.1 மூலமாக வரையறுக்கப்பட்ட குறியீடைப் பயன்படுத்துகின்றன.
MIB படிநிலையை அறியப்படாத மூலத்துடன் கூடிய படியாகச் சித்தரிக்கலாம். அவற்றின் நிலைகள் மாறுபட்ட அமைப்புக்களால் ஒதுக்கப்படுகின்றன. உச்ச-நிலை MIB OIDக்கள் மாறுபட்ட தரநிலைகளிலுள்ள அமைப்புகளுக்கு உரியதாக இருக்கின்றன. அதேசமயம் கீழ்-நிலை பொருள் IDக்கள் தொடர்புடைய அமைப்புகளால் ஒதுக்கப்படுகின்றன. இந்த மாதிரி OSI குறிப்பு மாதிரியின் அனைத்து அடுக்குகளின் குறுக்காகவும் மேலாண்மையை அனுமதிக்கிறது. தரவுத்தளங்கள், மின்னஞ்சல் மற்றும் ஜாவா குறிப்பு மாதிரி போன்ற பயன்பாடுகளினுள் விரிவாக்கப்படுகின்றன. அதே போன்று MIBக்கள் அது போன்ற அனைத்துப் பகுதி-சார்ந்த தகவல் மற்றும் செயல்பாடுகளுக்காக வரையறுக்கப்படலாம்.
நிர்வகிக்கப்பட்ட பொருள் (சில நேரங்களில் MIB பொருள், பொருள் அல்லது MIB என அழைக்கப்படுகிறது) நிர்வகிக்கப்பட்ட கருவியின் பல குறிப்பிட்ட பண்புருக்களில் ஒன்றாக இருக்கும். நிர்ணயிக்கப்பட்ட பொருட்கள் ஒன்று அல்லது பல பொருள் நிகழ்வுகளால் (அவற்றின் OIDக்களால் கண்டறியப்படுகிறது) உருவாக்கப்படுகிறது, அவை இன்றியமையாத மாறிகளாக இருக்கின்றன.
இரண்டு வகையான நிர்வகிக்கப்பட்ட பொருட்கள் பின்வருமாறு:
நிர்வகிக்கப்பட்ட பொருளின் ஒரு எடுத்துக்காட்டு   ஆகும். இது ஒற்றைப் பொருள் நிகழ்வைக் கொண்டிருக்கும் ஒரு எண்ணளவுப் பொருள் ஆகும். இன்டீஜர் மதிப்பு, ரவுட்டர் இடைமுகத்தில் உள்ளீட்டு ஆப்பிள்டாக்கின் மொத்த எண்ணிக்கையைக் குறிப்பிடுகிறது.
பொருள் அடையாளங்காட்டி (அல்லது பொருள் ID அல்லது OID), MIB படிநிலையில் நிர்வகிக்கப்பட்ட பொருளை தனித்து அடையாளக்காணுகிறது.
அப்ஸ்ட்ராக்ட் சிண்டாக்ஸ் நொடேசன் ஒன்று (ASN.1)
தொலைத்தொடர்புகள் மற்றும் கண்ணி பிணையத்தில், அப்ஸ்ட்ராக்ட் சிண்டாக்ஸ் நொடேசன் ஒன்று (ASN.1) குறியீடாக்க, பறிமாற்ற மற்றும் குறிவிலக்கத் தரவைக் குறிப்பிடுவதற்கான தரவுக் கட்டமைப்புகளை விவரிக்கும் தரநிலையான மற்றும் நெகிழ்வான குறியீடாக இருக்கிறது. இது பொருட்களின் கட்டமைப்பை விவரிப்பதற்கான முறையான விதிகளின் தொகுப்பை வழங்குகிறது, அவை இயந்திரம்-சார்ந்த குறியீடாக்க நுட்பங்களின் சாராதவையாக இருக்கின்றன. மேலும் அது தெளிவின்மையை நீக்கும் துல்லியமான முறையான குறியீடாகவும் இருக்கிறது.
ASN.1 கூட்டு ISO மற்றும் ITU-T தரநிலையாக இருக்கிறது, முதலில் CCITT X.409:1984 இன் ஒரு பகுதியாக 1984 ஆம் ஆண்டில் வரையறுக்கப்படுகிறது. 1988 ஆம் ஆண்டில் பரவலான பொருந்துந்தன்மையின் காரணமாக ASN.1 அதன் சொந்த X.208 தரநிலைக்கு நகர்ந்தது. கணிசமான திருத்தியமைக்கப்பட்ட 1995 ஆம் ஆண்டு பதிப்பு X.680 வரிசைகளின் மூலமாக நிறைவு செய்கிறது.
ASN.1 இன் ஏற்றுக்கொள்ளப்பட்ட உபதொகுப்பான மேலாண்மைத் தரவின் கட்டமைப்பு (SMI) தொடர்புடைய MIB பொருட்களின் தொகுப்புக்களை வரையறுப்பதற்கு SNMP இல் குறிப்பிடப்படுகிறது; இந்த தொகுப்புகள் MIB உருமாதிரிகளாகக் குறிப்பிடப்படுகின்றன.
SNMPv1 மற்றும் SMI-சார்ந்த தரவு வகைகள்
SMI இன் முதல் பதிப்பு (SMIv1) பல SMI-சார்ந்த தரவு வகைகளின் பயன்பாட்டைக் குறிப்பிடுகிறது, அவை பின்வரும் இரண்டு பிரிவுகளாக பிரிக்கப்படுகின்றன:
எளிமையான தரவு வகைகள்
SNMPv1 SMI இல் மூன்று எளிமையான தரவு வகைகள் விவரிக்கப்படுகின்றன, அவை அனைத்தும் தனித்த மதிப்புடையவை:
பயன்பாட்டு-அகன்றத் தரவு வகைகள்
SNMPv1 SMI இல் பின்வரும் பயன்பாட்டு-அகன்றத் தரவு வகைகள் இருக்கின்றன:
SNMPv2 மற்றும் மேலாண்மைத் தகவல் கட்டம்மைப்பு
SMI இன் இரண்டாவது பதிப்பு (SMIv2) RFC 2578 - RFC 2579 இல் விவரிக்கப்பட்டிருக்கிறது. SMIv1-சார்ந்த தரவு வகைகளுக்கு பிட் ஸ்ட்ரிங்க்ஸ், பிணைய முகவரிகள் மற்றும் கவுண்டர்கள் உள்ளிட்ட சில கூடுதல்கள் மற்றும் மேம்பாடுகளைக் கொடுக்கிறது. பிட் ஸ்ட்ரிங்க்ஸ் SMIv2 இல் மட்டுமே வரையறுக்கப்படுகின்றன. மேலும் அவை பூஜ்ஜியம் அல்லது பல குறிப்பிட்ட மதிப்புடைய பெயரிடப்பட்ட பிட்டுகளை உள்ளடக்கியிருக்கின்றன. பிணைய முகவரிகள் குறிப்பிட்ட வரைமுறை குடும்பத்தில் இருந்து முகவரியைச் சுட்டிக்காட்டுகின்றன. கவுண்டர்கள் எதிர்மறை சாரா இன்டீஜர்கள் ஆகும். அவை அதன் அதிகபட்ச மதிப்பை அடையும் வரை அதிகரிக்கின்றன, பின்னர் பூஜ்ஜியத்துக்குத் திரும்புகின்றன. SMIv1 இல், 32-பிட் கவுண்டர் அளவு குறிப்பிடப்படுகிறது. SMIv2 இல் 32-பிட் மற்றும் 64-பிட் கவுண்டர்கள் வரையறுக்கப்படுகின்றன.
SNMPv1 (பதிப்பு 1 இல்) ஐந்து அடிப்படை வரைமுறைத் தரவு அலகுகளைக் (PDUs) குறிப்பிடுகிறது. மற்ற PDUக்கள் SNMPv2 இல் இணைக்கப்பட்டிருந்தன, மேலும் SNMPv3 க்குப் பரிமாற்றப்பட்டது.
SNMPv2 SMI தகவல் உருமாதிரிகள்
SNMPv2 SMI தகவல் உருமாதிரிகளையும் குறிப்பிடுகிறது, அவை தொடர்புடைய வரையறைகளின் குழுக்களைக் குறிப்பிடுகின்றன. MIB உருமாதிரிகள், உடன்படல் கூற்றுகள் மற்றும் செயல்வல்லமைக் கூற்றுகள் ஆகிய மூன்று வகையான SMI தகவல் உருமாதிரிகள் இருக்கின்றன.
SNMPv3
SNMPv3, RFC 3411–RFC 3418 ('STD0062' எனவும் அறியப்படுகிறது) மூலமாக வரையறுக்கப்படுகிறது. SNMPv3 முதன்மையாக SNMPக்கு பாதுகாப்பு மற்றும் ரிமோட் அமைவடிவ மேம்பாடுகளை இணைக்கிறது. SNMPv3 SNMP இன் தற்போதைய தரநிலைப் பதிப்பாக இருக்கிறது. IETF, SNMPv3 ஐ முழுமையான இணையத் தரநிலை, RFC க்கான உச்சமான முதிர்ச்சி நிலை கொண்டதாக வடிவமைத்திருக்கிறது. இது முந்தைய பதிப்புக்களை வழக்கற்றுப் போனதாகக் கருதச் செய்கிறது (அது "ஹிஸ்டோரிக்" எனக் குறிப்பிடப்படுகிறது). 1997 ஆம் ஆண்டு டிசம்பர் மாதம் "சிம்பிள் டைம்ஸ்" நியூஸ்லட்டர், SNMPv3 RFC எடிட்டர்கள் மூலமாக எழுதப்பட்ட பல்வேறு கட்டுரைகளை வெளியிட்டிருந்தது. அதில் பதிப்பு 3 விவரக்குறியீடுகளின் பின்னணியில் இருந்த சில உத்திகள் விவரிக்கப்பட்டிருந்தது.
SNMPv3 பின்வரும் முக்கிய பாதுகாப்புச் சிறப்பியல்புகளை வழங்குகிறது:
பதிப்பு 1
SNMP பதிப்பு 1 (SNMPv1) என்பது SNMP வரைமுறையின் ஆரம்ப செயல்படுத்தல் ஆகும். SNMPv1, யூசர் டேட்டாகிராம் ப்ரோட்டோக்கால் (UDP), இணைய வரைமுறை (IP), OSI இணைப்பற்ற பிணைய சேவை (CLNS), ஆப்பிள்டாக் டேட்டாகிராம்-டெலிவரி ப்ரோட்டோக்கால் (DDP) மற்றும் நாவல் இணைய பாக்கட் பரிமாற்றம் (IPX) போன்ற வரைமுறைகளின் மீது இயங்குகிறது. SNMPv1 ஆனது இணையச் சமூகத்தில் பரவலாகப் பயன்படுத்தப்படுவது மற்றும் உண்மையான பிணைய-மேலாண்மை வரைமுறையாக இருக்கிறது.
SNMP க்கான முதல் RFCக்கள் தற்போது SNMPv1 இல் அறியப்படுகிறது, 1988 ஆம் ஆண்டில் தோன்றியது:
இந்த வரைமுறைகள் பின்வருவனவற்றால் வழக்கற்றுப்போனது:
பின்னர் குறுகிய காலத்திலேயே, RFC 1156 (MIB-1) மிகவும் பொதுவாகப் பயன்படுத்தப்படுவதாக மாற்றப்பட்டது:
பதிப்பு 1 அதன் மோசமான பாதுகாப்பின் காரணமாக விமர்சிக்கப்பட்டது. கிளையண்டுகளின் உறுதிப்பாடு "கம்யூனிட்டி ஸ்ட்ரிங்" மூலமாக மட்டுமே செயல்படுத்தப்படுகிறது. அது தெளிவான உரையில் பறிமாற்றப்படும் கடவுச்சொல்லின் வகையாக இருக்கும். 1980களின் வடிவமான SNMP V1, நேரத்தில் கணக்கிடு இயக்குதளத்தில் செயல்படுத்தப்படாதவை மற்றும் ஆற்றல்மிக்க பணியாற்றாதவை ஆகிய இரண்டுமாக அதிகாரப்பூர்வமாக பார்க்கப்பட்ட ஆதரவளிக்கப்பட்ட OSI/IETF/NSF (தேசிய அறிவியல் ஃபவுண்டேசன்) முயற்சி (HEMS/CMIS/CMIP) உடனிணைவோரின் குழுக்களால் செய்யப்பட்டது. SNMP இணையம் மற்றும் அதன் வணிகமயமாக்கலின் நீண்ட அளவுள்ள ஈடுபடுத்தலை நோக்கி எடுக்கப்படும் படிநிலைகளுக்குத் தேவைப்படும் இடைப்பட்ட வரைமுறையாக இருந்ததாக நம்பப்பட்டத்தைச் சார்ந்து ஏற்றுக்கொள்ளப்பட்டது. அந்த கால கட்டத்தில் இணைய-தரநிலை உறுதிப்பாடு/பாதுகாப்பு கனவாகவும் மேற்பார்வையிடு வரைமுறை வடிவமைப்புக் குழுக்களால் நம்பிக்கையிழக்கச் செய்வதாகவும் இருந்தது.
பதிப்பு 2
SNMPv2 (RFC 1441–RFC 1452), பதிப்பு 1 இன் திருத்தியமைக்கப்பட்டதாகவும், செயல்பாடு, பாதுகாப்பு, நம்பகத்தன்மை மற்றும் மேலாளர்-மேலாளர் தொடர்புகள் ஆகிய பகுதிகளில் மேம்பாடுகள் ஆகியவற்றை உள்ளிடக்கியதாகவும் இருந்தது. இதில் GETBULK அறிமுகப்படுத்தப்பட்டது. இது ஒற்றைக் கோரிக்கையின் அதிக அளவிலான மேலாண்மைத் தரவைப் பெறுவதற்கான மீள்செய்கை GETNEXTகளுக்கு மாற்றாகும். எனினும், மிகவும் கடினமானதாகக் கருதப்பட்ட SNMP v2 இன் புதிய பார்ட்டி-சார்ந்த பாதுகாப்பு அமைப்பு பரவலாக ஏற்றுக்கொள்ளப்படவில்லை.
சமூகம்-சார்ந்த எளிய பிணைய மேலாண்மை வரைமுறை பதிப்பு 2 அல்லது SNMPv2c, RFC 1901–RFC 1908 இல் வரையறுக்கப்பட்டிருக்கிறது. அதன் ஆரம்ப கட்டத்தில் இது அறிவிக்கப்படாத SNMP v1.5 ஆகவும் அறியப்பட்டது. SNMP v2c, SNMP v1 இன் எளிமையான சமூகம்-சார்ந்த பாதுகாப்புத் திட்டத்துக்கு மாறாகப் பயன்படுத்தும் சர்ச்சைக்குரிய புதிய SNMP v2 பாதுகாப்பு மாதிரி இல்லாமல் SNMP v2வை உள்ளடக்கி இருக்கிறது. அதிகாரப்பூர்வமாக "வரைவுத் தரநிலை" கொண்டதாக இருந்த போதும் இது பரவலாக உண்மையான SNMP v2 தரநிலையாகக் கருதப்படுகிறது.
பயனர்-சார்ந்த எளிய பிணைய மேலாண்மை வரைமுறை பதிப்பு 2 அல்லது SNMP v2u, RFC 1909–RFC 1910 இல் வரையறுக்கப்படுகிறது. இது அதிகப்படியான பாதுகாப்பு வழங்குவதற்கான முயற்சிகளில் SNMP v1 ஐக் காட்டிலும் சமரசத்துடன் இருக்கிறது, ஆனால் SNMP v2 இன் உயர் கடுஞ்சிக்கலுக்கு உள்ளாகாமல் இருக்கிறது. இந்த மாற்றுரு SNMP v2* ஆக வணிகமயமாக்கப்பட்டது. மேலும் இயங்கமைப்பு இறுதியாக SNMP v3 இல் இரண்டு பாதுகாப்பு கட்டமைப்புகளில் ஒன்றாக ஆனது.
SNMPv1 & SNMPv2c உள்ளியக்கத்தன்மை
தற்போது குறிப்பிட்டுள்ள படி, SNMPv2, செய்தி வடிவங்கள் மற்றும் வரைமுறை செயல்பாடுகள் ஆகிய இரண்டு அடிப்படை பகுதிகளில் SNMPv1 உடன் ஒத்தியங்காததாக இருக்கிறது. SNMPv2c ஆனது SNMPv1 செய்திகளில் இருந்து மாறுபட்ட ஹெட்டர் மற்றும் வரைமுறைத் தரவு அலகு (PDU) வடிவங்களைப் பயன்படுத்துகின்றது. SNMPv2c ஆனது SNMPv1 இல் குறிப்பிடப்படாத இரண்டு வரைமுறைச் செயல்பாடுகளையும் பயன்படுத்துகிறது. மேலும், RFC 1908 பிராக்சி ஏஜன்ட்டுகள் மற்றும் இருமொழி பிணைய-மேலாண்மை அமைப்புகள் ஆகிய இரண்டு சாத்தியமுள்ள SNMPv1/v2c ஒருங்கிருத்தல் உத்திகளால் வரையறுக்கிறது.
பிராக்சி ஏஜன்ட்டுகள்
ஒரு SNMPv2 ஏஜன்ட் ஆனது SNMPv1 நிர்வகிக்கப்பட்ட கருவிகளின் சார்பாக பிராக்சி ஏஜன்ட்டாகச் செயல்படலாம், அவை பின்வருமாறு:
பிராக்சி ஏஜன்ட், SNMPv1 பொறி செய்திகளை SNMPv2 பொறி செய்திகளாக மாற்றுகிறது, மேலும் பின்னர் அவற்றை NMS க்கு அனுப்புகிறது.
இருமொழி பிணைய-மேலாண்மை அமைப்பு
இருமொழி SNMPv2 பிணைய-மேலாண்மை அமைப்புகள் SNMPv1 மற்றும் SNMPv2 ஆகிய இரண்டையும் ஆதரிக்கிறது. இந்த இரட்டை-மேலாண்மை சூழலை ஆதரிப்பதற்கு இருமொழி NMS இல் ஒரு மேலாண்மைப் பயன்பாடு ஒரு ஏஜன்ட்டைத் தொடர்பு கொள்ள வேண்டும். அந்த NMS பின்னர் ஏஜன்ட் SNMPv1 ஐ ஆதரிக்கிறதா அல்லது SNMPv2 ஐ ஆதரிக்கிறதா என்பதைக் கண்டறிவதற்கு குறிப்பிட்ட இடம் சார்ந்த தரவுத்தளத்தில் தகவல் சேமிக்கப்படுவதை ஆய்வு செய்கிறது. தரவுத்தளத்தில் உள்ள தகவலைச் சார்ந்து NMS, SNMP இன் ஏற்ற பதிப்பைப் பயன்படுத்தும் ஏஜன்ட்டுடன் தொடர்புகொள்கிறது.
பதிப்பு 3
IETF SNMP இன் தற்போதைய தரநிலைப் பதிப்பாக RFC 3411–RFC 3418 (STD0062 எனவும் அறியப்படுகிறது) மூலமாக வரையறுக்கப்படுவதாக எளிய பிணைய மேலாண்மை வரைமுறை பதிப்பு 3 ஐ அங்கீகரித்திருக்கிறது. IETF முந்தைய பதிப்புகளை "வழக்கற்றதாக" அல்லது "ஹிஸ்டாரிகலாகக்" கருதுகிறது.
நடைமுறையில் SNMP செயல்படுத்துதல்கள் பொதுவாகப் பல பதிப்புகளை ஆதரிக்கின்றன: வழக்கமாக SNMPv1, SNMPv2c மற்றும் SNMPv3 ஆகியவை. பார்க்க RFC 3584 "இணைய-தரநிலை பிணைய மேலாண்மைக் கட்டமைப்பின் பதிப்பு 1, பதிப்பு 2 மற்றும் பதிப்பு 3 ஆகியவற்றுக்கு இடையில் ஒருங்கிருத்தல்".
SNMPv3 உறுதிப்பாடு, பாதுகாப்பு மற்றும் அணுகல் கட்டுப்பாடு ஆகிய மூன்று முக்கிய சேவைகளை வழங்குகிறது.
தானியங்கு கண்டறிதல்
SNMP தனக்குள் தகவலை சேர்த்தல் மற்றும் சீரமைத்தலுக்கான எளிய வரைமுறையாக இருக்கிறது. பெரும்பாலான கருவித்தொகுப்புகள் செயல்படுத்தப்பட்ட SNMP கண்டறிதல் இயங்கமைப்பின் சில வடிவங்களை வழங்குகிறது, தரவின் தரநிலைப்படுத்தப்பட்ட தொகுப்பு, புதிய பயனரைப் பெறுவதற்கு அல்லது தொடங்கப்பட்டதை செயல்படுத்துவதற்கு பெரும்பாலான இயங்குதளங்கள் அல்லது கருவிகளுக்குப் பொதுவானதாக இருக்கிறது. இந்தப் பண்புறுக்களில் ஒன்று பொதுவாகத் தானியங்குக் கண்டறிதலின் வடிவமாக இருக்கிறது. இங்கு பிணையத்தில் புதிய கருவிகள் கண்டறியப்பட்டிருத்தல் தானாகவே பெறப்படுவதாக இருக்கிறது. SNMPv1 மற்றும் SNMPv2c இல், இது பாதுகாப்பு இடர்பாட்டைத் தோற்றுவிக்கிறது. அதில் உங்கள் SNMP ரீட் சமூகங்கள் இலக்குக் கருவிகளுக்கு தெளிவானவுரையை அனுப்பலாம். பாதுகாப்புத் தேவைகள் மற்றும் இடர்பாட்டுப் புரொஃபைல்கள் நிறுவனத்திற்கு நிறுவனம் மாறுகின்ற போதும் கலவையான-குத்தகைதாரர் தரவு அமைப்புகள், சர்வர் ஹோஸ்டிங் மற்றும் இணையிட வசதிகள் மற்றும் அதைப்போன்ற சூழ்நிலைகள் போன்ற பொதுவானச் சூழல்களுக்கு சிறப்புத் தொடர்புடன் இதைப் போன்ற பண்புறுவைப் பயன்படுத்தும் போது கவனமாக இருக்க வேண்டும்.
செயல்படுத்துதல் சிக்கல்கள்
SNMP செயல்படுத்துதல்கள் இயங்குதள வணிகர்களுக்கு இடையில் மாறுபடுகின்றன. சில நிகழ்வுகளில் SNMP இணைக்கப்பட்ட பண்புறுவாக இருக்கும். மேலும் அடிப்படை வடிவமைப்பில் போதுமான தீவிரத்தன்மை எடுக்கப்பட்டிராத பொருளாக இருக்கிறது. சில முக்கிய உபகரண வணிகர்கள், அவர்களின் உரிமையுடைமை ஆணை வரி இடைமுகம் (CLI) மையப்படுத்திய அமைவடிவம் மற்றும் கட்டுப்பாடு அமைப்புகளுக்கு விரிவாக்கமாக இருப்பதற்கு விளைகிறார்கள்.
SNMPக்கள் எளிய படிநிலைக் கட்டமைப்பாகத் தோன்றுகின்றன. மேலும் நேரோட்ட வரிசையாக்கம் உட்புற தரவுக் கட்டமைப்புகளினுள் எப்போதும் போதுமான அளவிற்குப் புரிந்து கொள்ளப்படாததாக இருக்கலாம். அவை இயங்குதளத்தின் அடிப்படை வடிவமைப்பின் பொருட்களாக இருக்கின்றன. விளைவாக சிலத் தரவுத் தொகுப்புகளில் SNMP வினவல்களைச் செயல்படுத்துதல் தேவையைக் காட்டிலும் அதிகமான CPU பயன்பாட்டைக் கொண்டதாக இருக்கலாம். BGP அல்லது IGP போன்ற நீண்ட ரூட்டிங் அட்டவணைகளை இதற்கு ஒரு எடுத்துக்காட்டாகக் கூறலாம்.
வளம் வரிசைப்படுத்தல்
மட்டுக் கருவிகளில் அவற்றின் SNMP வரிசைகள் (aka நிகழ்வுகள்) எப்போதெல்லாம் காடியெடுத்த வன்பொருள் இணைக்கப்படுகிறதோ அல்லது நீக்கப்படுகிறதோ அச்சூழலில் ஆற்றல்வாய்ந்த அதிகரிப்பு அல்லது குறைவாக இருக்கலாம். இது வன்பொருளுடன் மிகவும் பொதுவானதாக இருந்த போதும் மெய்நிகர் இடைமுகங்கள் இதே விளைவுகளைக் கொண்டிருக்கின்றன. வரிசை மதிப்புகள் பொதுவாகத் தொடக்க நேரத்தில் ஒதுக்கப்படும் மற்றும் அடுத்த மறுதொடக்கம் வரை எஞ்சியவை சரிப்படுத்தப்படும். வன்பொருள் அல்லது மெய்நிகர் உட்பொருட்கள், கருவியானது 'நேரடியாக' இருக்கும் போது இணைக்கப்படுவது ஏற்கனவே உள்ள வரம்புகளின் இறுதியில் அவற்றின் வரிசைகள் ஒதுக்கப்படலாம் மற்றும் அடுத்த முறை மீண்டும் இயக்கம் தொடங்கும் போது மீண்டும் ஒதுக்கப்படுவதற்கு சாத்தியம் உள்ளது. பிணைய விவரப்பட்டியல் மற்றும் கண்காணிப்புக் கருவிகள், ஊழல் மற்றும் வாக்களிக்கப்பட்ட தரவின் பொருந்தாமை ஆகியவற்றை தவிர்ப்பதற்கு கருவியை மீண்டும் தொடங்குவதில் இருந்து கோல்ட் ஸ்டார்ட் ட்ரேப்புக்கு சரியாக பிரதிவினைபுரிவதன் மூலமாக கருவி புதுப்பித்தல் திறனைக் கொண்டிருக்க வேண்டியிருக்கிறது.
ஒரு SNMP கருவி நிகழ்வுக்கான வரிசை வகுத்தொதுக்குதல் போலில் இருந்து மற்றொரு போலுக்கு மாற்றப்படலாம், பெரும்பாலும் சிஸ்டம் அட்மின் மூலமாக தொடங்கப்பட்ட மாற்றங்களின் முடிவாக இருக்கும். தகவல் ஒரு குறிப்பிட்ட இடைமுகத்துக்குத் தேவைப்பட்டால் தேவைப்படும் தரவைப் பெறுவதற்கு முன்பான SNMP வரிசையைத் தீர்மானிப்பதற்கு இது இன்றியமையாததாக இருக்கிறது. பொதுவாக, ifDescr போன்ற விவரிப்பு அட்டவணை SNMP வரிசைக்கு சீரியல் 0/1 (பிளேட் 0, போர்ட் 1) போன்ற பயனர் தோழமைப் பெயரைத் திட்டமிடும்.
சுற்றுச்சூழல் கண்காணிப்பு
சர்வர், ராக் மற்றும் உபகரண இயக்க வெப்பநிலைகள் மற்றும் அறை ஈரப்பதம் ஆகியவற்றை SNMP-செயல்படும் HVAC கருவிகளுக்காக தொலைவில் இருந்து கண்காணிக்க வேண்டும்.
நடைமுறைப்படுத்தல்கள்
பகுப்பு:கூகுள் தமிழாக்கம்-இணையம்
வடக்குக்கோட்டை
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு ஒரத்தநாடு சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
அதுல் பெடாடே
அதுல் பெடாடே (Atul Bedade, பிறப்பு: செப்டம்பர் 24 1966), ஒரு இந்தியத் துடுப்பாட்டக்காரர். மும்பாயைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 13 இல் கலந்து கொண்டுள்ளார். 1994 இல் இந்தியாஅணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
அரசியல்
பெடாடே பாரதீய ஜனதா கட்சியின் செயல்பாடுகளில் பங்கெடுத்துக் கொண்டார். அதுமட்டுமல்லாது, ராஷ்டிரிய சுயம்சேவாக் சங்கத்தின் விளையாட்டுப் பிரிவான கிரிதா பாரதியின் முக்கிய உறுப்பினராகவும் இடம் பெற்றார்.
நகர் மைய்ய பேரங்காடி
நகர் மைய்ய பேரங்காடி (City Centre Mall) இந்தியாவின் கருநாடக மாநிலம் சிமோகாவில் அமைந்துள்ள ஒரு வணிக வளாகமாகும். சிமோகா பேருந்து முனைய பேரங்காடி என்ற பெயராலும் இது அழைக்கப்படுகிறது. நகரில் முதன் முதலாகக் கட்டப்பட்ட வணிக வளாகம் என்ற சிற்ப்பும் இப்பேரங்காடிக்கு உண்டு. ஐக்கிய அரபு அமீரகத்தை தளமாகக் கொண்ட வணிக நிறுவனமான இ.கே.கே.குழுமத்தின் ஆதரவுடன் வளர்ந்து வரும் நகர் மைய்ய பேரங்காடி கருநாடகா சாலைப் போக்குவரத்து பேருந்து நிலையத்துடன் இணைக்கப்பட்டுள்ளது.
பேரங்காடி
இந்த பேரங்காடியானது உலகளாவிய வணிக நிறுவனமான குசுமேன் & வேக்பீல்டு நிறுவனத்துடன் இணைந்து கூட்டாக நிர்வகிக்கப்படுகிறது. மும்பையைத் தலமையிடமாகக் கொண்ட பியூச்சர் குழுமத்தின் பேரங்காடி பெருஞ் சந்தையையும் கொண்டுள்ளது.
இ.கே.கே. குழுமம்
ஐக்கிய அரபு அமீரகத்தை தலைமையிடமாகக் கொண்ட இ.கே.கே குழுவானது இ.கே. காதரால் நிறுவப்பட்ட 100 மில்லியன் அரபு அமீரக திர்காம் நிறுவனமாகும். தற்போது இ.கே. முகமது சோகைல் தலைமை வகிக்கிறார். இக்குழுமம் துபாய், சார்ஜா, அச்மான், மும்பை, கர்நாடகா மற்றும் கேரளாவில் வணிக நடவடிக்கைகளைக் கொண்டுள்ளது. சில்லறை வர்த்தக சங்கிலிகள், விருந்தோம்பல் உணவகங்கள் மற்றும் நில வர்த்தகம் உள்ளிட்ட பல்வேறு தொழில்களில் ஈடுபட்டுள்ளது.
புற இனைப்புகள்
பகுப்பு:கர்நாடக மாநிலம்
பஞ்ச பிரயாகை
பஞ்ச பிரயாகை (Panch Prayag) பஞ்ச என்ற வட மொழிச் சொல்லிற்கு ஐந்து என்றும், பிரயாகை என்பதற்கு ஆற்றுச்சந்தி எனப்பொருளாகும்.இந்தியாவின் உத்தராகண்ட் மாநிலத்தின் கார்வால் கோட்டத்தில் சமோலி மாவட்டம் மற்றும் டெக்கிரி மாவட்டங்களில் பாயும் கங்கை ஆற்றின் துணை ஆறுகளான பாகீரதி ஆறு, அலக்நந்தா ஆறு, மந்தாகினி ஆறு, பிந்தர் ஆறு மற்றும் தௌலி கங்கை ஆறுகள்  தேவபிரயாகை, ருத்திரப்பிரயாகை, கர்ணபிரயாகை, விஷ்ணுபிரயாகை மற்றும் நந்தபிரயாகை ஆகிய இடங்களில் சங்கமம் ஆகிறது. ஆறுகள் சங்கமம் ஆகும் இடத்தில் புனித நீராடுவதால், செய்த பாவங்கள் போகும் என்பது இந்துக்களின் தொன்ம நம்பிக்கையாகும்.
போக்குவரத்து வசதிகள்
ரிஷிகேஷிலிருந்து சாலை வழியாக பஞ்ச பிரயாகையின் தொலைவு:
வெளி இணைபுகள்
பகுப்பு:உத்தராகண்டத்தின் புவியியல் பகுப்பு:உத்தராகண்டம் கூடுதுறைகள் பகுப்பு:இந்து யாத்திரைத் தலங்கள்
உல்லென் செண்டலு அருங்காட்சியகம், யோகியாகர்த்தா
உல்லென் செண்டலு அருங்காட்சியகம் (Ullen Sentalu Museum), இந்தோனேஷியாவில் ஜாவாவில் யோகியாகர்த்தா என்னுமிடத்தில் அமைந்துள்ள ஒரு ஜாவானிய கலாச்சாரம் மற்றும் கலை அருங்காட்சியகம் ஆகும். இது கலியுராங்கில் அமைந்துள்ளது. இந்த அருங்காட்சியகத்தில் யோகியாகர்த்தா, பாக்குவலம், சுரகார்த்தா, மற்றும் மங்க்குனேகரன் போன்ற அரச குடும்பத்தைச் சேர்ந்த வீடுகள், கலைப்பொருள்கள் மற்றும் ஜாவாவின் கிராட்டான்கள்  ஆகியவை காட்சிக்கு வைக்கப்பட்டுள்ளன.
வரலாறு
உல்லென் செண்டலு அருங்காட்சியகம் ஒரு தனி நபர் அருங்காட்சியகமாகும். இந்த அருங்காட்சியகமானது ஹரியோனோ குடும்பத்தினரால் தொடங்கப்பட்டது, இப்போது இது உலேட்டிங் பிளென்காங் அறக்கட்டளையால் நிர்வாகம் செய்யப்பட்டு வருகிறது. இது 1994 ஆம் ஆண்டில் நிறுவப்பட்டது. இருப்பினும் மார்ச் 1, 1997 ஆம் நாள் அன்று அதிகாரப்பூர்வமாக திறக்கப்பட்டது, இது ஒவ்வொரு ஆண்டும் யோகியாகர்த்தா நகரத்தின் வரலாற்று நாளாக நினைவுகூரப்படும் தேதியுடன், இந்த அருங்காட்சியத்தின் திறப்பு நாள் ஒத்துப்போகும் நிலையில் அமைந்துள்ளது. இந்த அருங்காட்சியகத்தின் திறப்பு விழாவை யோகியாகர்த்தா சிறப்பு மாகாணத்தின் ஆளுநராக இருந்த கேஜிபிஏஏ பாக்கு ஆலம் VIII அவர்களால் நிகழ்த்தப்பெற்றது.
சில முக்கிய நபர்கள் அறக்கட்டளையின் உறுப்பினர்களாகவும் ஆலோசகர்களாகவும் உள்ளனர், அவர்களில் குறிப்பிடத்தக்கவர்கள் காசுனானன் சுரகார்த்தா ஹாடினிங்கிராட்டின் ஐ.எஸ்.கே.எஸ் பாக்கு புவோனோ XII, பாகுவலாமன் பகுதியின், சுல்தான் எச்.பி.யின் மகனான கேஜிபிஏஏ பாக்கு ஆலம் VIII ஜிபிபிஹெச் போகர்,  ஹார்டினி சுகர்னோ,  மறைந்த ஜனாதிபதி சுகர்னோவின் மனைவி, மற்றும் கே.பி. டாக்டர் சாமுவேல் வெத்யாடினிங்கிராட் டி.எஸ்.பி. கோங்க் ஆகியோர் ஆவர்.
மெராபி மலை
ஜாவானீஸ் அருங்காட்சியகமான உல்லென் செண்டு அருங்காட்சியகம் இது நகரத்திலிருந்து வெகு தொலைவில் அமைந்துள்ளது. இந்த அருங்காட்சியகம் உலேட்டிங் பிளென்காங் அறக்கட்டளையின் கீழ் ஹரியோனோ குடும்பத்தினருக்கு தனியாருக்கு சொந்தமானதாக உள்ளது. கலியுராங் பகுதியில் அமைந்துள்ள இந்த அருங்காட்சியகம் மெராபி மலைக்கு அருகில் உள்ளது. அருங்காட்சியகம் அமைந்துள்ள இருப்பிடத்தைத் தேர்ந்தெடுத்துள்ளதில்கூட ஒரு சிறப்பு உள்ளது. ஜாவானியர்கள் மெராபி மலையை புனித இடமாகக் கருதும்  நம்பிக்கை உள்ளவர்கள். ஆதலால் இவ்விடம் தெரிவு செய்யப்பட்டுள்ளது. இந்த அருங்காட்சியகம் அரண்மனைக்குச் சொந்தமான என்ஜெக்சிகொண்டோ ஓய்வு இல்லத்திற்கு அருகில் வரலாற்று சிறப்புமிக்க மாவட்டத்தில் அமைந்துள்ளது. உல்லென் செண்டலு என்பதற்கு வாழ்க்கை பயணத்தின் வெளிச்சம் என்ற பொருள் உள்ளது. இந்த அருங்காட்சியகம் பசுமையான சோலையின் இடையே கட்டப்பட்டுள்ளது. அந்த இடத்தின் பெயர் கஸ்வர்கன் பூங்கா ஆகும். கஸ்வர்கன் என்பதற்கு சொர்க்கம் என்ற பொருள் உண்டு.
செயலகம்
Jl. பிளெம்புரான் 10, யோகியாகர்த்தா, இந்தோனேசியா 55581
குறிப்புகள்
பகுப்பு:இந்தோனேசிய அருங்காட்சியகங்கள்
சுதந்திரவாதக் கட்சி (ஐக்கிய அமெரிக்கா)
சுந்தரவாதக் கட்சி (ஆங்கிலம்: Libertarian Party) அமெரிக்காவின் மூன்றாம் மிகப்பெரிய அரசியல் கட்சியாகும். இக்கட்சியின் உறுப்பினர்கள் அமெரிக்காவில் 600 அரசியல் பதவிகளில் உள்ளனர். இக்கட்சி தாராண்மியவாதக் கொள்கையை பயன்படுகிறது. அதாவது, தனிமனித சுதந்திரத்தை விரிவாகவும், வரியை குறையவும், திறந்த சந்தையை பயன்படுத்தவும், அரசின் வலிமையை குறைக்கவும் இக்கட்சியின் சில கொள்கைகள் ஆகும். மக்களாட்சிக் கட்சி, குடியரசுக் கட்சி தவிர அமெரிக்காவின் மிகப்பெரிய அரசியல் கட்சியாகும்.
2008 அமெரிக்கக் குடியரசுத் தலைவர் தேர்தலில் தாராண்மியவாதக் கட்சி வேட்பாளராக பாப் பார் போட்டியிடுத்தார்.
பகுப்பு:ஐக்கிய அமெரிக்காவின் அரசியல் கட்சிகள் பகுப்பு:சுதந்திரவாதம் பகுப்பு:1971இல் நிறுவப்பட்ட அரசியல் கட்சிகள்
கல்லுக்குமி பாலகிருஷ்ணசாமி கோயில்
கல்லுக்குமி பாலகிருஷ்ணசாமி கோயில் தமிழ்நாட்டில் தூத்துக்குடி மாவட்டம், விளாத்திகுளம் வட்டம் கல்லுக்குமி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாலகிருஷ்ணசாமி, ஸ்ரீதேவி பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தெற்குக்கோட்டை
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
ஸ்டோர்ட் பீட்டி
வெளி இணைப்புகள்
பகுப்பு:1972 பிறப்புகள் பகுப்பு:வாழும் நபர்கள் பகுப்பு:ஆத்திரேலியத் திரைப்பட இயக்குநர்கள் பகுப்பு:ஆஸ்திரேலியத் திரைக்கதை எழுத்தாளர்கள்
பின்முடுகு வெண்பா
பின்முடுகு வெண்பா என்பது பிற்கால யாப்பு முறைகளில் ஒன்று. இதனைக் கடிகைமுத்துப் புலவர் பாடல்களில் காணலாம். கடிகைமுத்துப் புலவர் பாடல்களில் 111 பாடல்கள் பின்முடுகு வெண்பா என்னும் தலைப்பிட்டு அதன் கீழ்த் தரப்பட்டுப் பதிப்பிக்கப்பட்டுள்ளன. இந்தப் பாடல்கள் வெண்பாவுக்கு உரிய வெண்டளை தட்டுப்பட்டுச் செப்பலோசை குன்றியனவாக அமைந்துள்ளன. செப்பலோசை குன்றி முடுகிசை கொண்டு வெண்பாவைப் போல அமைந்த பாடல்களை முடுகு வெண்பா எனப் பெயரிட்டு வழங்கியுள்ளனர்.
எடுத்துக்காட்டு
ஆதரவாய் என்னருகில் அஞ்சலென்று வந்துநின்று போதரவு செய்யும்எப் போதுமே - ஓதுதமிழ்ச் சந்ததமு மலங்கிர் தஞ்செறிந்து நன்குயர்ந்து தங்கு விந்தை கொண்டிலங்கு செந்தில்வேல்.
இந்த வெண்பாவில் பின்னிரண்டு அடிகள் செப்பலோசை குன்றி முடுகி வந்துள்ளன. முடுகுதல் என்பது நெடில்-எழுத்து வராமல் ஓசை முடுகிவரப் பாடுவது.
பாடலின் பொருள்
வெங்கடேசு ரெட்டன் என்னும் தலைவன்மீது காதல் கொண்ட தலைவி ஒருத்தி பாடுகிறாள். அவன் முருகப்பெருமானாகவே வந்து தன்னை ஆட்கொள்வதாகப் பாடுகிறாள். அவன் ஆதரவாக என் அருகில் வந்து நிற்கிறான். அஞ்சாதே என்று சொல்லிக்கொண்டு நிற்கிறான். பின் போய்விடுகிறான். எப்போதும் இப்படிச் செய்கிறான். அவன் முருகனாகவே இருக்கிறான். முருகன் நான் ஓதும் தமிழுக்கு உரியவன். நாள்தோறும் அப்படி இருப்பவன். இலங்கி ஒளிர்பவன். நன்மையாகிய இதம் (இர்தம்) செய்பவன். என்னோடு செறிவாக நெருங்கி இருப்பவன். நன்றாக உயர்ந்து விளங்குபவன். விந்தையாக விளங்குபவன். காரணம் அவன் திருச்செந்தூரிலும் வேலை உயர்த்திக்கொண்டு விளங்குவதுதான்.
அடிக்குறிப்புகள்
பகுப்பு:யாப்பிலக்கணம்
ஆக்
ஆக் (Ogg) திறந்த மூல நெறிகளுக்கு இணங்க மென்பொருள் ஆக்கவுரிமைகளுக்கு (Patent) கட்டுப்படாத எண்மிய (Digital) பல்லூடகங்களுக்கான கோப்பு வடிவம் அகும்.
பிற இணைப்புகள்
பகுப்பு:கட்டற்ற மென்பொருட்கள்
இலை மீன்
thumb|இலை மீன் நாற் துடுப்பு இலைமீன் (Afronandus sheljuzhkoi) ஆப்பிரிக்கப் பலசெதில் பாலிசென்ட்டிரிடேவின் ஈரினங்களில் ஒன்றாகும். பெர்சிகபார்மிசு வரிசையில் நாண்டிடே குடும்பத்தைச் சேர்ந்த மீன்களில் இலை மீன்கள் காணப்படுகின்றன. கோட் டிவார், கானா ஆகிய இடங்களை தாயகமாகக் கொண்டவை. இது தென் ஐவரி கடற்கரையில் அபிதியான், அகுபோவில்லி பகுதிகளில் காணப்படுகிறது. இது செருமானிய எர்மன் மைக்கின்கனால் முதலில் விவரிக்கப்பட்டது. இம்மீன்கள் அனைத்தும் நன்னீரில் வாழ்பவை. சில சிறப்பினங்கள் உவர்நீரில் காணப்படும். இவை தென் அமெரிக்கா, மேற்கு ஆப்பிரிக்கா, இந்தியா, தென்கிழக்கு ஆசியா போன்ற வெப்ப நாடுகளில் பரவியுள்ளன.